Lav et referat af nedenstående tekst:

Tekst:
Efter fredagens kraftige vind blæste porten op, vandrede 13 store krondyr fra FarmFun-dyreparken ved Ålbæk på eventyr. Nu er der begrundet håb om at de store dyr, der ikke ligefrem kan fanges med et fluenet, kan komme 'hjem' på farmen. - Vi har en god tro på, at vi kan få dem ind igen. Det siger ejer og indehaver Søren Kristensen til Kanal Frederikshavn. I en sms til TV2 Nord bekræfter han at han selv lykkedes med at håndfodre dyrene søndag eftermiddag. - Vi tror på vi lykkedes med at få dem hjem, skriver han videre. I går var han ikke ovenud optimistisk, selvom de store dyr var set soppe og løbe i vandkanten ved Knasborg Ås udløb i Kattegat. Nederst kan du se video fra Frank Mirz, der har optaget krondyrenes badeferie i fredags. De 13 dyr kan rende op til 75 kilometer på en dag og er ikke sådan lige at indfange eller lokke. Søren Kristensen havde derfor ikke ja-hatten på i går, trods masser af delinger på Facebook, opkald fra øjenvidner og en ret ligetil efterlysning. - Det er store, hurtige og vilde dyr, der ikke bare kommer som det passer. Du kan ikke gøre noget andet end at kigge på dem, hvis du møder dem, sagde han i går. I følge Kanal Frederikshavn er det dog ikke længere væk end Jerup, hvor flokken på 13 har samlet sig. Krondyr kan veje op til 200 kilo, så de ryger ikke bare i snor og tilbage til farmen.

Referat:
Nem at finde, svær at fange. Nu er der håb for bortløbne krondyr.